CELEX: 32020D2078
Language: hr
Date: 2020-12-10 00:00:00
Title: Odluka Vijeća (EU) 2020/2078 od 10. prosinca 2020. o stajalištu koje treba zauzeti u ime Europske unije u okviru Zajedničkog odbora za carinsku suradnju EU–Kanada u pogledu donošenja odluke u vezi s uzajamnim priznavanjem programa Kanade „Partneri u zaštiti” i programa Europske unije „Ovlašteni gospodarski subjekti”

15.12.2020   
               
               
                  HR
               
               
                  Službeni list Europske unije
               
               
                  L 424/58
               
            
         ODLUKA VIJEĆA (EU) 2020/2078
         od 10. prosinca 2020.
         o stajalištu koje treba zauzeti u ime Europske unije u okviru Zajedničkog odbora za carinsku suradnju EU–Kanada u pogledu donošenja odluke u vezi s uzajamnim priznavanjem programa Kanade „Partneri u zaštiti” i programa Europske unije „Ovlašteni gospodarski subjekti”
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Sporazum između Europske zajednice i Kanade o carinskoj suradnji i uzajamnoj pomoći u carinskim pitanjima („CMAA”) Unija je sklopila Odlukom Vijeća 98/18/EZ (1) i stupio je na snagu 1. siječnja 1998.
                  
               
                     (2)
                  
                  
                     U članku 2. CMAA-a carinska tijela poziva se da razvijaju carinsku suradnju najširega mogućeg opsega.
                  
               
                     (3)
                  
                  
                     Na temelju članka 20. CMAA-a Zajednički odbor za carinsku suradnju („JCCC”) poduzima mjere potrebne za carinsku suradnju.
                  
               
                     (4)
                  
                  
                     Sporazum između Europske unije i Kanade o carinskoj suradnji u pogledu pitanja koja se odnose na sigurnost opskrbnog lanca („SCSA”) Unija je sklopila Odlukom Vijeća 2014/941/EU (2) i stupio je na snagu 1. studenoga 2013.
                  
               
                     (5)
                  
                  
                     Na temelju članka 5. SCSA-a, JCCC je ovlašten donositi odluke o uzajamnom priznavanju tehnika upravljanja rizicima, standarda rizika, kontrola sigurnosti i programâ trgovinskog partnerstva.
                  
               
                     (6)
                  
                  
                     Na svojem petom sastanku, a u svakom slučaju prije kraja 2022., JCCC namjerava donijeti odluku u vezi s uzajamnim priznavanjem programa Kanade „Partneri u zaštiti” i programa Europske unije „Ovlašteni gospodarski subjekti”.
                  
               
                     (7)
                  
                  
                     Primjereno je utvrditi stajalište koje treba zauzeti u ime Unije u okviru JCCC-a jer će odluka u vezi s uzajamnim priznavanjem programa Kanade „Partneri u zaštiti” i programa Europske unije „Ovlašteni gospodarski subjekti” imati pravni učinak u Uniji.
                  
               
                     (8)
                  
                  
                     Stajalište Unije u okviru JCCC-a u vezi s uzajamnim priznavanjem programa Kanade „Partneri u zaštiti” i programa Europske unije „Ovlašteni gospodarski subjekti” trebalo bi se temeljiti na nacrtu odluke JCCC-a,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije u okviru Zajedničkog odbora za carinsku suradnju („JCCC”) osnovanog Sporazumom između Europske zajednice i Kanade o carinskoj suradnji i uzajamnoj pomoći u carinskim pitanjima na petom sastanku JCCC-a u pogledu uzajamnog priznavanja programa Kanade „Partneri u zaštiti” i programa Europske unije „Ovlašteni gospodarski subjekti” temelji se na nacrtu odluke JCCC-a (3).
         
         
            Članak 2.
            Ova Odluka stupa na snagu na dan donošenja, a prestaje važiti 31. prosinca 2022.
         
         
            Sastavljeno u Bruxellesu 10. prosinca 2020.
            
               
                  Za Vijeće
               
               
                  Predsjednik
               
               M. ROTH
            
         
         
            (1)  Odluka Vijeća 98/18/EZ od 27. studenoga 1997. o sklapanju Sporazuma između Europske zajednice i Kanade o carinskoj suradnji i uzajamnoj pomoći u carinskim pitanjima (SL L 7, 13.1.1998., str. 37.).
         
            (2)  Odluka Vijeća 2014/941/EU od 27. lipnja 2013. o sklapanju Sporazuma između Europske unije i Kanade o carinskoj suradnji u pogledu pitanja koja se odnose na sigurnost opskrbnog lanca (SL L 367, 23.12.2014., str. 8.).
         
            (3)  Vidjeti dokument ST 13014/20 na http://register.consilium.europa.eu.